 Guddoomiyuhu waxa uu tilmaamay in baahi badan loo qabo in dhibaato kasta oo bulshada soo marta wax laga barto, waxana uu si weyn u bogaadiyey bahda caafimaadka oo uu xusay inay bulshadooda wax badan tareen, Waxa waajib inagu ah dhibta ina soo marta inaynu cashar ka qaadano oo aynu u diyaar garowno berri wuu soo noqone maxaynu ka yeelnaa haddii ay abaar tahay iyo haddii ay cudur tahayba, shubankanina waxa uu ina baray marka hore sida loo gurmanayo, sida loo xakamaynayo iyo casharro badan oo aynaan badankeenu aqoonin, maantana haddii cid la bogaadinayo caafimaadka ayaa guud ahaan isla leh, mudnaanta ugu weynna waxa iska leh maanta oo xanuunkani ina baray dhakhaatiirta kuwa ugu yaryar, ayuu yidhi guddoomiye Muuse Biixi Cabdi. 